ai4bharat/Pralekha huggingface dataset:
وزیراعظم کا دفتر
مکانات سے مستفید ہونے والی دلّی کے کالکا جی کی خواتین نے وزیر اعظم کو خط لکھ کر ’ ایک مکان کا اپنا خواب ‘پورا کرنے کے لئے ان کا شکریہ ادا کیا
وزیر اعظم جناب نریندر مودی نے ، آج اُن مستفیدین کی جانب سے بڑی تعداد میں خطوط تحریر کئے جانے کے بارے میں ٹوئیٹ کیا ، جنہیں ’’ جہاں جھگی وہاں مکان ‘‘ اسکیم کے تحت دلّی کے کالکا جی علاقے میں پکے مکانات الاٹ کئے گئے ہیں ۔
ان خواتین نے وزیر خارجہ ڈاکٹر ایس جے شنکر کو یہ خطوط سونپے ، جو ان سے ملنے وہاں گئے تھے ۔ مستفیدین نے اپنی خوشی کا اظہار کیا اور اس اسکیم کے ذریعہ ان کا خواب پورا کرنے اور ان کی زندگیوں کو آسان بنانے کی غرض سے وزیر اعظم جناب نریندر مودی کا شکریہ ادا کیا ۔
وزیر اعظم نے غریبوں کی فلاح و بہبود کے لئے لگاتار کام کرنے سے متعلق اپنی حکومت کی عہد بستگی کا اعادہ کیا ۔
وزیر اعظم نے ٹوئیٹ کیا :
’’ دلّی کے کالکا جی کی اُن ماتاؤں اور بہنوں کے پتروں کو پاکر ابھی بھوت ہوں ، جنہیں ’ جہاں جھگی وہیں مکان ‘ اسکیم کے تحت پکے گھر ملے ہیں ۔ وِدیش منتری ڈاکٹر ایس جے شنکر جی جب وہاں گئے تو مہیلاؤں نے یہ پتر انہیں سونپے، جن میں انہوں نے اپنی خوشی ظاہر کی ہے ۔ وہ بتاتی ہیں کہ کیسے اِس اسکیم کے ذریعے اُن کا ورشوں پرانا سپنا ساکار ہواہے اور پورے پریوار کا جیون آسان بنا ہے ۔ پتروں کے لئے آپ سبھی کا بہت بہت آبھار ۔ ہماری سرکار غریبوں کے کلیان کے لئے یوں ہی پرتی بَدھ ہوکر کام کرتی رہے گی ۔ ‘‘
امور صارفین، خوراک اور عوامی تقسیم کی وزارت
ڈی او سی اے نے ریستورانوں کو صارفین سے زبردستی سروس چارج لینے کے خلاف خبردار کیا
انہوں نے کہا کہ یہ صارفین کی مرضی ہے ؛ اس معاملے پر بات چیت کے لیے 2 جون کو نیشنل ریستوراں ایسوسی ایشن کو طلب کیا ہے
نئی دہلی،23 مئی ، 2022/ صارفین کے امور کے محکمے ڈی او سی اے نے 2 جون ، 2022 کو ایک میٹنگ بلائی ہے ۔ یہ میٹنگ بھارت کی نیشنل ریستوراں ایسوسی ایشن کے ساتھ ریستورانوں کی طرف سے لیے جانے والے سروس چارج سے متعلق معاملات پر بات چیت کے لیے بلائی گئی ہے۔ یہ میٹنگ ڈی او سی اے کی طرف سے بہت سی میڈیا اطلاعات پر کارروائی کرتے ہوئے بلائی جا رہی ہے نیز صارفین کے قومی ہیلپ لائن این سی ایچ پر صارفین کی طرف سے رجسٹرڈ کرائی گئی شکایتوں کے پیش نظر بلائی جا رہی ہے۔ صارفین امور کے محکمے کے سکریٹری جناب روہت کمار سنگھ کی طرف سے بھارت کی نیشنل ریستوراں ایسوسی ایشن کے صدر کو لکھے گئے ایک خط میں یہ اشارہ دیا گیا ہے کہ ریستوراں اور کھانے کی جگہیں صارفین سے لازمی طور پر سروس چارج وصول کر رہے ہیں۔ حالانکہ اِس طرح کے چارجز رضاکارانہ ہوتے ہیں اور صارفین کی مرضی پر منحصر ہوتے ہیں اور یہ قانون کے مطابق لازمی نہیں ہیں۔
خط میں یہ بھی بتایا گیا ہے کہ صارفین سے سروس چارج زبردستی ادا کرایا جا رہا ہے جو ریستورانوں کے ذریعے منمانے طور پر کافی زیادہ شرحوں پر منحصر ہوتا ہے۔ صارفین کو اِس طرح کے چارجز کی قانونی حیثیت کے بارے میں جھوٹے طور پر گمراہ کیا جا رہا ہے اور اس طرح کے چارجز بل کی رقم میں سے ہٹانے کی درخواست پر ریستوراں کی طرف سے انہیں حراساں کیا جا رہا ہے۔ کیونکہ اس معاملے کا روزانہ کی بنیاد پر صارفین پر گہرا اثر پڑتا ہے اور اس صارفین کی حقوق کی خاطر خواہ خلاف ورزی ہوتی ہے ۔ اس خط میں مزید کہا گیا ہے لہذا محکمے نے اس کی جانچ پڑتال اور تفصیل حاصل کرنا لازمی قرار دے دیا ہے۔
صارفین کی طرف سے کی گئی شکایتوں سے متعلق مندرجہ ذیل معاملات پر میٹنگ کے دوران تبادلۂ خیال کیا جائے گا۔
- ریستوراں سروس چارج کو لازمی بنا رہے ہیں۔
- دیگر فیس اور چارج کے بہانے سروس چارج بل میں جوڑ رہے ہیں ۔
- صارفین کو دی گئی اس سہولت کو چھپایا جا رہا ہے کہ سروس چارج اپنی مرضی پر منحصر یا رضاکارانہ ہے۔
- اگر صارفین سروس چارج ادا نہیں کرتے تو صارفین کو شرمندہ کیا جا رہا ہے۔
یہاں یہ بات کہنا مناسب ہوگی کہ صارفین امور کے محکمے نے ہوٹلوں / ریستورانوں کی طرف سے سروس چارج عائد کیے جانے کے بارے میں 21.04.2017 کو رہنما خطوط جاری کیے تھے۔ رہنما خطوط میں بتایا گیا ہے کہ کسی ریستوراں میں کسی صارف کا داخلہ اس لیے محدود نہیں کیا جاسکتا کہ وہ سروس چارج ادا کرے گا۔
رہنما خطوط میں واضح طور پر کہا گیا ہے کہ کسی صارف کے ذریعے آرڈر دیا جانا مینو کارڈ میں دی گئی قیموں کو ادا کرنے کے مترادف ہے۔
رہنما خطوط کے مطابق صارفین اپنے حقوق کو استعمال کرنے کا اہل ہے کہ اس کی بات سنی جائے اور قانون کی شقوں کے تحت اس کا ازالہ کیا جائے ۔
۔۔۔
ش ح ۔ اس۔ ت ح ۔
U –5664
(Visitor Counter : 92
امور صارفین، خوراک اور عوامی تقسیم کی وزارت
ملک میں مناسب قیمت پر خوردنی تیل کی فراہمی کو یقینی بنانے کے طریقوں اور وسائل پر تبادلہ ٔ خیال کے لئے مرکز نے سبھی فریقوں کے ساتھ میٹنگ کی
خوردنی تیل کی قیمت میں کمی لانے کے لئے ریاستوں اور کاروباریوں کو ہر ممکن قدم اٹھانے چاہئیں
مرکزی حکومت نے آج سبھی فریقوں کے ساتھ خوردنی تیل کی قیمتوں میں استحکام لانے کے مسئلے پر حل تلاش کرنے کے طریقوں اور وسائل پر تبادلہ خیال کے لئے میٹنگ کی۔
میٹنگ کا مقصد مناسب قیمت پر خوردنی تیل کی دستیابی کو یقینی بنانے کے لئے کی جا رہی کوششوں میں تال میل پیدا کرنا تھا۔ خوردنی تیل کی قیمت میں خلاف معمول اضافے کے مسئلے کا حل تلاش کرنے کے طریقوں اور وسائل پرتبادلہ خیال کےلئے منعقد اپنی نوعیت کی پہلی میٹنگ میں سکریٹری خوراک اور عوامی نظام تقسیم محکمہ، حکومت ہند، سکریٹری وزارت زراعت، حکومت ہند اور سکریٹری ، صارفین کے امور کا محکمہ، حکومت ہند، خوردنی تلہن پیدا کرنے والے، مِل مالک، تھوک کاروباری،خوردنی تیل کی صنعت کے شعبے کے مختلف ایسوسی ایشن، گجرات، مہاراشٹر، مدھیہ پردیش اور تمل ناڈو جیسی ریاستوں کے سینئر افسران نے حصہ لیا۔ میٹنگ کا اہتمام خوراک اور عوامی نظام تقسیم کے محکمہ، حکومت ہند کے ذریعے کیا گیا تھا۔
اس موقع پر خوراک اور عوامی نظام تقسیم کے محکمے کے سکریٹری نے کہا کہ قیمتوں میں اضافےکے اسباب کو سمجھنا اور سبھی فریقوں کے ساتھ اس پر بات چیت کرنا اہم ہے تاکہ خوردنی تیل کی قیمتوں کے مسئلے کوحل کرنے کے لئے مناسب حکمت عملی تیار کی جا سکے۔
یہ قابل توجہ بات ہے کہ بھارت میں تلہن کی پیداوار اور گھریلو دستیابی، خوردنی تیل کی گھریلو مانگ کی ضرورت سے کافی کم ہے۔ ہر سال بڑی مقدا ر میں خوردنی تیل درآمد کیا جاتا ہے ۔ خوردنی تیل کی بین الاقوامی قیمتوں میں تبدیلی سے خوردنی تیل کی گھریلو بھارتی قیمت پر اثر پڑتا ہے۔
میٹنگ منعقد کرنے کی ضرورت اس لئے بھی محسوس کی گئی ، کیونکہ مرکزی حکومت پچھلے کچھ مہینوں کے دوران خوردنی تیل کی بین الاقوامی قیمتوں میں اضافے کےمقابلے میں بھار میں خوردنی تیل کی قیمتوں میں تناسب کے اعتبار سے اضافے سے زیادہ فکر مند ہے۔
خوراک اور عوامی نظام تقسیم کے سکریٹری نے کہا کہ ‘‘ آتم نربھر بھارت’’ مشن کے لئے ملک کو خوردنی تیل میں آتم نربھر ہونے کی ضرورت ہے۔ انہوں نے کہا کہ ‘‘ درآمد پر تقریباً 60 فیصد کا انحصار خوردنی تیل کی صنعت کی ترقی کے لئے موزوں نہیں ہے۔ قیمتوں کو مستحکم رکھنے کےلئے قلیل مدتی اقدامات کے بیچ توازن قائم رکھنے اور خوردنی تیل کی پیداوار میں بھارت کو آتم نربھر بنائے رکھنے کے لئے جانچ اور طویل مدتی اقدامات کرنے کی ضرورت ہے۔’’
میٹنگ میں یہ محسوس کیا گیا کہ خوردنی تیل کی پیداوار کے شعبے میں بھارت کو آتم نربھر بنانے کی تدابیر اور قیمتوں میں اضافے کوروکنے کے اقدامات کے بیچ توازن قائم رکھنے کے ضرورت ہے۔
سکریٹری نے کہا کہ خوردنی تیل کے کاروباریوں کی طرف سے سبھی ریاستوں اور فریقوں کو قیمتوں میں کمی لانے کے لئے ہر ممکن اقدامات کرنے چاہئیں۔
انہوں نے کہا کہ میٹنگ میں پیش کی گئی تجاویز سے خوردنی تیل کی قیمتوں میں استحکام اور گھریلو تلہن کے شعبے کی ترقی کے مسئلے کو حل کرنےکے لئے مکمل حل تلاش کرنےمیں مدد ملے گی۔
انہوں نے شرکا سے تجاویزاور دیگر اِن پُٹ میل کرنے کےلئے کہا ، کیونکہ مرکز کی کوشش مناسب قیمت پر خوردنی تیل کی دستیابی کو یقینی بنانا ہے۔
وزیراعظم کا دفتر
وزیر اعظم نے سرکردہ فلم ساز جناب کے وِسواناتھ کے انتقال پر تعزیت کی
وزیراعظم جناب نریندر مودی نے سرکردہ فلم ساز جناب کے وِسواناتھ کی وفات پر گہرے رنج و غم کا اظہار کیا ہے۔
وزیراعظم نے ٹوئیٹ کیا :
‘‘جناب کے وِسواناتھ گارو کے انتقال پر دکھ ہوا ہے۔ وہ فلمی دنیا کی ایک پرعزم شخصیت تھی، جنہوں نے خود کو ایک تخلیقی اور کثیر جہتی ہدایت کار کے طور پر نمایاں کیا۔ اُن کی فلموں نے مختلف النوع صنفوں کا احاطہ کیا اور دہائیوں تک فلم شائقین کو مسحور کیا۔ ان کے کنبے اور مداحوں سے تعزیت۔ اوم شانتی۔’’
۔۔۔۔۔۔۔۔۔۔۔
ش ح۔ ع م۔ ت ح۔
U -1156
(
وزیراعظم کا دفتر
امریکی کانگریس کے وفد سے وزیر اعظم کی ملاقات
نئی دہلی، 13 نومبر 2021:
وزیر اعظم مودی نے سینیٹر جان کارنن کے زیر قیادت امریکی کانگریس کے وفد ، جس میں سینیٹر مائیکل کراپو، سینیٹر تھوم ٹیوبر ویلے، سینیٹر مائیکل لی، کانگریس مین ٹونی گونزیلس اور کانگریس مین جان کیون ایلیزری سینئر جیسے عہدیداران شامل ہیں، سے ملاقات کی۔ سینیٹر جان کارنن بھارتی اور بھارتی امریکیوں کی سینیٹ کے بانی مشترک اور شریک چیئرمین ہیں۔
امریکی کانگریس کے وفد نے بھارت میں بڑی اور متنوع آبادی کے باوجود کووِڈ صورتحال سے نمٹنے کے لیے کی گئی عمدہ انتظام کاری کا ذکر کیا۔ وزیر اعظم نے کہا کہ ملک کی جمہوری اقدار پر مبنی عوامی شراکت داری نے گذشتہ ایک صدی کے بدترین وبائی مرض کی انتظام کاری میں کلیدی کردار ادا کیا ہے۔
وزیر اعظم مودی نے بھارت۔ امریکہ جامع عالمی حکمت عملی پر مبنی شراکت داری کو عمیق بنانے میں امریکی کانگریس کے ذریعہ کی جا رہی مسلسل حمایت اور تعمیری کردار کی ستائش کی جو کہ جمہوری اقدار پر مبنی ہے۔
جنوبی ایشیا اور بھارت ۔ پیسفک خطے سے متعلق موضوعات سمیت باہمی مفادات کے حامل خطے کے دیگر مسائل پر گرمجوشانہ اور بے جھجھک انداز میں تبادلہ خیالات کیے گئے۔ وزیر اعظم اور مہمان وفد نے دو کلیدی شراکت داروں کے مابین کلیدی مفادات کے افزوں اجتماع کا ذکر کیا اور عالمی امن اور استحکام کو فروغ دینے کے مقصد کے ساتھ باہمی تعاون میں مزید اضافہ کرنے کی خواہش کا اظہار کیا۔
وزیر اعظم نے باہمی تعلقات کو مزید آگے لے جانے کے مضمرات اور دہشت گردی، تبدیلی موسمیات اور اہم تکنالوجیوں کے لیے قابل اعتماد سپلائی چین جیسے موجودہ عالمی مسائل کے سلسلے میں بھی تبادلہ خیالات کیے۔
زراعت اور کاشتکاروں کی فلاح و بہبود کی وزارت
جناب منوج آہوجہ کی جانب سے بینکوں کے ذریعہ تیز رفتاردیہی اورزرعی تغیرمہم کی نقیب کے عنوان کی حامل زرعی بنیادی ڈھانچہ فنڈ ز سے متعلق بینکوں کے لئے نئی مہم کاآغاز
زراعت اورکسانوں کی بہبود کی وزارت کےسکریٹری جناب منوج آہوجہ نے آج بھارت کے عنوان کی حامل زرعی بنیادی ڈھانچہ فنڈ ز کے تحت بینکوں کے لئے ایک نئی مہم کا آغاز کیاہے ۔7200کروڑروپے کے ہدف کے ساتھ اس ایک ماہ طویل مہم کا آغاز ویڈیوکانفرنس کے ذریعہ کیاگیا۔جس میں بینکوں کے 100 سے زیادہ ایگزیکیٹیوز حضرات نے شرکت کی ۔ ان میں سرکاری اورنجی شعبے میں کمرشیل بینکوں کے ای ڈیز ، علاقائی دیہی بینک ، اسمال فائننس بینکس ، این بی ایف سیز اور بعض منتخبہ کوآپریٹیوبینکس کے ایم ڈیز /چیئرمین اوردی ڈیزشامل تھے ۔ بینکوں کے ایگزکیٹیوز صاحبان اور وزارت کے عہدیداروں کے اجتماع سے خطاب کرتے ہوئے جوائنٹ سکریٹری جناب سیموئل پروین کماراس بڑی اہم اسکیم کی ابتداء کے بعد سے کی گئی پیش رفت کو اجاگرکیا۔ اپنے خیرمقدمی خطاب میں ، انھوں نے اس اسکیم کے فروغ کی غرض سے اس میں سرگرمی سے شرکت کرنے اور معاونت کے لئے بینکوں کو مبارکباد دی ۔ اس اسکیم کی بدولت 42000کروڑروپے کے تخمینہ اخراجات کے ساتھ اے آئی ایف کے تحت قرض کی رقم کے طورپر 24750کروڑروپے کے ساتھ ملک میں 31850سے زیادہ زرعی بنیادی ڈھانچے کے پروجیکٹوں کی تعمیر کی گئی ۔
زراعت اورکسانوں کی بہبود کی وزارت کے سکریٹری نے اپنی وزارت اور اے آئی ایف کے پروجیکٹ مانیٹرنگ یونٹ ،بینکوں کے اس مہم میں شرکت کرنے والے ایگزکیٹیوزصاحبان کی معاونت پر اطمینان کا اظہارکیا۔ جنھوں نے اے آئی ایف اسکیم کو نئی اونچائیوں تک لے جانے کی غرض سے بہت سی تجاویز پیش کی تھیں ۔ جناب منوج آہوجہ نے مختلف زمروں میں بہترین کارکردگی کا مظاہرہ کرنے والے چوٹی کے بینکوں کو مبارکباد دی ۔ ان بینکوں میں اسٹیٹ بینک آف انڈیا ، کینرابینک ، پنجاب نیشنل بینک ، ایچ ڈی ایف سی بینک ، کوٹک مہیندرابینک ، مدھیہ پردیش گرامین بینک ، مدھیانچل گرامین بینک اور پنجاب گرامین بینک شامل ہیں ۔ انھوں نے اس اسکیم کو آگے لے جانے کی غرض سے ان بینکوں کی کوششوں کی ستائش کی اور سبھی بینکوں سے اپیل کی کہ وہ اپنے ملک میں زرعی بنیادی ڈھانچے کے پروجیکٹوں کے لئے وسیع امکانات پرغورکرتے ہوئے اہداف کی حصولیابی کریں ۔ بینکوں کو یہ صلاح بھی دی گئی کہ وہ زمینی سطح پراس اسکیم کے تحت تیارکئے گئے پروجیکٹوں کے اثرات کا جائزہ لیں ۔
سائنس اور ٹیکنالوجی کی وزارت
’’طلبا - سی ایس آئی آر - آئی آئی پی میں سائنسداں شامل ہوں‘‘
کے وی – آئی آئی پی دہرادون، ڈی اے وی پبلک اسکول دہرادون، سینٹ کبیر اکیڈمی دہرادون، ایس جی آر آر پبلک اسکول، نہروگرام، دہرادون اور این ایس ایس دوئی والا دہرادون کے طلباء نے مختلف تعاون میں بڑھ چڑھ کر حصہ لیا
سی ایس آئی آر - آئی آئی پی نے "ایک ہفتہ ایک لیب" مہم کے تیسرے دن، اپنی دہرادون میں اپنے لیبارٹری کے احاطے میں اسکول کے طلبا کے لیے نصف روزہ جگیاسا پروگرام کا اہتمام کیا۔ تقریب کا مقصد اسکول کے بچوں میں سائنسی مزاج کو بڑھاوا دینا ہے ۔ اس پروگرام میں سی ایس آئی آر - آئی آئی پی کے ریسرچ اسکالرز کے ذریعہ انٹرایکٹو سائنسی پیشکشیں شامل تھیں۔ دہرادون اور اس کے آس پاس کے مختلف اسکولوں کے 75 سے زیادہ طلباء نے اس تقریب میں حصہ لیا۔ کے وی – آئی آئی پی دہرادون، ڈی اے وی پبلک اسکول دہرادون، سینٹ کبیر اکیڈمی دہرادون، ایس جی آر آر پبلک اسکول، نہروگرام، دہرادون اور این ایس ایس دوئی والا دہرادون کے طلباء نے اپنے کے لیے منعقد کیے گئے مختلف مقابلوں میں بڑھ چڑھ کر حصہ لیا۔ پروگرام کا آغاز ڈاکٹر آرتی کی طرف سے جگیاسا پروگرام کے تعارف سے ہوا۔ سائنسدان سی ایس آئی آر - آئی آئی پی ۔ ڈائرکٹر سی ایس آئی آر - آئی آئی پی ڈاکٹر انجن رے نے اپنے استقبالیہ خطبہ میں طلباء کی حوصلہ افزائی کی اور ہماری روزمرہ کی زندگی میں سائنس کی اہمیت پر زور دیا۔ انہوں نے گلوبل وارمنگ کے مسائل اور توانائی کے زیادہ استعمال کو کم سے کم کرکے اس کو کم کرنے کے لیے کیے جانے والے اقدامات پر بھی توجہ دی۔ مختلف مثالیں دیتے ہوئے ، ڈاکٹر رے نے توانائی اور پانی کے وسائل کے معقول استعمال پر زور دیا۔ پانی اور توانائی کا تحفظ ہمارے مستقبل کو بچانے کی ضرورت ہے۔
پریزنٹیشنز محترمہ ساکشی بھٹ، جناب رمیش این گوسوامی، اور جناب انکت مشرا نے دیئے ۔ محترمہ ساکشی نے ماحول پر کاربن ڈائی آکسائیڈ کے اثرات پر اظہار خیال کیا۔ جناب رمیش نے کاربن کی اصلیت اور اس کے ایلوٹروپس جیسے گرافین اور ان کے استعمال پر اظہار خیال کیا۔ اس کے برعکس، جناب انکت نے حیاتیاتی ایندھن کی ترکیب کے لیے مختلف قدرتی ذرائع پر اظہار خیال کیا۔
طلباء کے لیے کوئز اور اسکٹس کے مقابلے منعقد کیے گئے تھے۔ اسکٹ مقابلے میں کے وی آئی آئی پی دہرادون نے پہلا انعام، ڈی اے وی پبلک اسکول نے دوسرا انعام اور دوئی والا اسکول نے تیسرا انعام حاصل کیا۔ کوئز مقابلے میں اسکول کے طلباء اور سامعین نے بھی بڑھ چڑھ کر حصہ لیا۔ کوئز کی تکمیل میں ڈی اے وی اسکول نے پہلی پوزیشن، دوئی والا اسکول نے دوسری پوزیشن اور ایس جی آر آر نہروگرام اسکول اور کے وی-آئی آئی پی نے مشترکہ طور پر تیسری پوزیشن حاصل کی۔ ڈائرکٹر سی ایس آئی آر - آئی آئی پی نے جیتنے والوں کو انعام دیتے ہوئے طلباء کی حوصلہ افزائی کی۔ ڈاکٹر دیپندر ترپاٹھی نے پروگرام کے لیے شکریے کے کلمات پیش کیے۔ ڈاکٹر جیوتی پوروال اور مس بھاونا شرما نے فعال طور پر پروگرام کی کمپیئرنگ کی جبکہ سی ایس آئی آر - آئی آئی پی کی جگیاسا ٹیم نے ایونٹ کے انعقاد میں فعال کردار ادا کیا۔
۔۔۔
ش ح۔ا س۔ ت ح ۔
U–4145
(Visitor Counter : 69
ٹیکسٹائلز کی وزارت
ملک بھر میں دستکاری کی صنعت کو فروغ دینے اور دیکھ ریکھ کےلئے 6 علاقائی دفاتر اور 61 دستکاری خدمات کے مراکز
ٹیکسٹائل کی مرکزی وزیر مملکت محترمہ درشنا جردوش نے آج راجیہ سبھا میں ایک سوال کے تحریری جواب میں بتایا کہ دستکاری کی صنعت کو فروغ دینے اور اسکی دیکھ ریکھ کے لیے ملک بھر میں 6 علاقائی دفاتر اور 61 دستکاری خدمات کے مراکز ہیں۔ ترقیاتی کمشنرکے دفتر  کے پاس پہلے سے ہی ریاست راجستھان میں 3  موجودہ دفاتر ہیں یعنی شمالی علاقائی دفتر کے تحت جے پور، اودے پور اور جودھ پور میں دستکاری سروس سینٹر خاص طور پر راجستھان میں دستکاری کے کاریگروں کی ضروریات کو پورا کرنے کے لیےہے۔
مالی سال22- 2021 کے دوران 49385.12 کروڑ روپےمالیت کی دستکاری کی اشیاء برآمد کی گئیں جنمیں قالین اور دیگر فرشی کورنگس شامل ہیں۔
نائب صدر جمہوریہ ہند کا سکریٹریٹ
نائب صدر جمہوریہ نے ہارن بل فیسٹیول کے 23ویں ایڈیشن کا افتتاح کیا
نائب صدر نے کہا، ’’ہندوستان ثقافت کی سرزمین ہے اور ہندوستانیوں کو اپنی قبائلی ثقافت پر فخر ہے‘‘
نائب صدر نے ملک میں خواتین کے خلاف سب سے کم جرائم کے لیے ناگالینڈ کی تعریف کی
نائب صدر جمہوریہ، جناب جگدیپ دھنکھڑ نے آج ریاستی دارالحکومت کوہیما کے قریب ناگا ہیریٹیج ولیج، کسامہ میں ہارن بل فیسٹیول کے 23ویں ایڈیشن کا افتتاح کیا۔ نائب صدر جمہوریہ نے ناگالینڈ کے گورنر اور وزیر اعلیٰ کے ساتھ مل کر ’’تہواروں کے تہوار‘‘  کا افتتاح کیا۔
جناب دھنکھڑ، جو نائب صدر کے طور پر ناگالینڈ کے اپنے پہلے دورے پر پہنچے ہیں، کو افتتاحی تقریب میں تسیفی  اور امولا کاکسا  سے نوازا گیا۔
حاضرین سے خطاب کرتے ہوئے نائب صدر نے کہا کہ ہندوستان ثقافت کی سرزمین ہے اور ہندوستانیوں کو اپنی قبائلی ثقافت پر فخر ہے۔
ناگاؤں کی منفرد ثقافت اور شاندار تاریخ کی ستائش کرتے ہوئے جناب دھنکھڑ نے کہا، ’’میں قبائلی ثقافت کو سلام کرتا ہوں۔ میں قبائلی توانائی کو سلام کرتا ہوں۔‘‘
ریاست کی قدرتی خوبصورتی کو دلفریب قرار دیتے ہوئے، انہوں نے اس بات پر زور دیا کہ ریاست میں سیاحت کے وسیع امکانات ہیں ، جس سے بھرپور فائدہ اٹھانے کی ضرورت ہے۔
ملک میں خواتین کے خلاف جرائم کی شرح سب سے کم ہونے پر ناگالینڈ کی ستائش کرتے ہوئے نائب صدر نے کہا کہ ریاست خواتین کو بااختیار بنانے کا راستہ دکھا رہی ہے۔
اس بات کا ذکر کرتے ہوئے کہ ہندوستان نے آج سے جی-20 کی صدارت سنبھال لی ہے، جناب دھنکھڑ نے کہا کہ اگلے سال اپریل میں ریاست میں جی- 20 کی میٹنگ ہونے پر دنیا ناگا مہمان نوازی کا تجربہ کر سکے گی۔ اس موقع پر نائب صدر جمہوریہ نے میلے کی یاد میں ایک ڈاک ٹکٹ بھی جاری کیا۔
ہارن بل فیسٹول کے افتتاح کے بعد نائب صدر جمہوریہ نے کسامہ کے ناگا ہیریٹیج ولیج میں آرٹ گیلری اور مورنگس کا دورہ کیا۔
اس سے پہلے دن میں نائب صدر جمہوریہ نے ناگالینڈ کے گورنر پروفیسر جگدیش مکھی، وزیر اعلیٰ جناب نیفیو ریو، نائب وزیر اعلیٰ جناب وائی پیٹن اور وزراء کی کونسل سے کوہیما میں واقع راج بھون میں ملاقات کی۔
وزیراعظم کا دفتر
وزیراعظم نے اسکواش مکسڈڈبلز مقابلے میں کانسے کا تمغہ جیتنے پرسورو گھوسال اور دیپکا پلیکل کو مبارکباددی ہے
وزیراعظم جنا ب نریندرمودی نے برمنگھم کامن ویلتھ گیمس 2022 کے اسکواش مکسڈ ڈبلز مقابلے میں کانسے کا تمغہ جیتنے پر سورو گھوسال اور دیپیکا پلیکل کو مبارکباددی ہے ۔
وزیراعظم نے اپنے ٹویٹ میں کہا ہے:
‘‘ سی ڈبلیو جی میں مختلف کھیلوں میں اپنے کھلاڑیوں کی شاندار کارکردگی کودیکھ کرہمیشہ خوشی ہوتی ہے ۔اسکواش مکسڈ ڈبلز کے مقابلے میں کانسے کا تمغہ جیتنے پر سوروگھوسال اوردیپکا پلیکل کو مبارکباد۔ انہوں نے شاندار صلاحیت اور ٹیم ورک کا مظاہرہ کیا۔ ان کے لئے نیک خواہشات ۔# Cheer 4 India
وزارتِ تعلیم
جناب دھرمیندر پردھان نے این سی ای آر ٹی کو ممکنہ ڈیمڈیونیورسٹی بنانے کا اعلان کیا
جناب دھرمیندر پردھان نے این سی ای آر ٹی کے 63ویں یوم تاسیس کی تقریب میں شرکت کی، سی آئی ای ٹی کی نئی آئی سی ٹی لیبارٹری کا افتتاح کیا
مرکزی وزیر برائے تعلیم اور ہنرمندی کی ترقی اور انٹر پرینیور شپ جناب دھرمیندر پردھان نے آج نئی دہلی میں این سی ای آر ٹی کے 63ویں یوم تاسیس کی تقریب میں شرکت کی۔ وزیر موصوف نے اس موقع پر سی آئی ای ٹی کی نئی انفارمیشن اینڈ کمیونیکیشن ٹیکنالوجی  لیبارٹری کا بھی افتتاح کیا۔ سکریٹری، محکمہ اسکولی تعلیم اور خواندگی، وزارت تعلیم، جناب سنجے کمار؛ ڈائریکٹر، این سی ای آر ٹی، پروفیسر دنیش پرساد سکلانی؛ این آئی ای پی اے کے چانسلر مہیش چندر پنت اور وزارت تعلیم، این سی ای آر ٹی، کیندریہ ودیالیہ سنگٹھن، نوودیا ودیالیہ سمیتی اور سی بی ایس ای کے سینئر افسران بھی موجود تھے۔
اس موقع پر خطاب کرتے ہوئے جناب پردھان نے بتایا کہ این سی ای آر ٹی کو ممکنہ ڈیمڈ ٹو بی یونیورسٹی کا درجہ دیا گیا ہے۔ این سی ای آر ٹی نے تحقیق، فعال طور پر اسکولی تعلیم، اساتذہ کی تربیت، اور بالغ خواندگی میں ا پنی زبردست موجودگی قائم کی ہے۔ انہوں نے مزید کہا کہ تحقیقی یونیورسٹی بننے پر این سی ای آر ٹی عالمی سطح پر تعاون اور عالمی تعلیمی منظر نامے میں شراکت کے مواقع فراہم کرے گی ۔
وزیر موصوف نے مزید کہا کہ جادوئی پٹارا- ایک کھیل پر مبنی سیکھنے اور سکھانے کا مواد جو 3 سے 8 سال کی عمر کے بچوں کے لیے این سی ای آر ٹی کے ذریعے تیار کیا گیا ہے، تبدیلی کے ایک آلہ کار کے طور پر سامنے آئے گا جس سے ملک کے 10 کروڑ بچوں کو فائدہ پہنچے گا، انہوں نےزور دے کر کہا.
جناب پردھان نے مادری زبان میں مواد تیار کرنے پر بھی زور دیا۔ انہوں نے این سی ای آر ٹی کے تمام 7 علاقائی مراکز میں بڑھی ہوئی حقیقت، مجازی حقیقت اور مصنوعی ذہانت لیبز سات علاقائی مراکز میں قائم کرنے کا مشورہ دیا۔ انہوں نے مزید کہا کہ ہندوستان کو تحقیق اور اختراع کا عالمی مرکز بنانے کے لیے ان مراکز کو دنیا بھر کی جدید ترین ٹیکنالوجیوں سے آراستہ کیا جانا چاہیے جس میں مستقبل کے لیے تیار بنیادی ڈھانچہ موجود ہے۔ انہوں نے این سی ای آر ٹی پر بھی زور دیا کہ وہ اساتذہ کے تربیتی نصاب کو این سی ای آر ٹی کے ای سی سی ای میں معیاری بنائے۔
جناب پردھان نے یہ بھی بتایا کہ ملک کے بچوں کو صنعتی انقلاب 4.0 کے لیے تیار رہنا چاہیے۔ انہوں نے متنوع موضوعات پر چھوٹے کتابچے تیار کرنے کا مشورہ دیا جو ہندوستان کے کووڈ-19 مینجمنٹ، چندریان 3، وغیرہ جیسے موضوعات پر حقائق فراہم کریں گے۔ نئی نسلوں کو تازہ ترین پیش رفت کے ساتھ ساتھ ہندوستانی اقدار اور اخلاقیات کے بارے میں بھی سکھایا جانا چاہیے، انہوں نے زور دیا۔
جناب سنجے کمار نے این ای پی 2020 کی تجاویز کے مطابق سیکھنے کے مواد کو تیار کرنے میں این سی ای آر ٹی کی کوششوں کی تعریف کی۔ انہوں نے تمام اسٹریمز جیسے آرٹ، سائنس، ووکیشنل اسٹڈیز وغیرہ کو ایک پلیٹ فارم پر لانے کی اہمیت پر زور دیا تاکہ بچوں کو جامع تعلیم فراہم کی جا سکے۔ انہوں نے یہ بھی بتایا کہ این سی ای آر ٹی انوادنی جیسے سافٹ ویئر کی مدد سے تمام 22 زبانوں میں تعلیمی مواد تیار کرے گا۔
تقریب کے دوران، ریجنل انسٹی ٹیوٹ آف ایجوکیشن، بھوپال کے طلباء نے جادوئی پٹارا پر 22 زبانوں میں پرفارم کیے گئے گیت کے ساتھ ایک خاکہ بھی پیش کیا۔ تقریب کے دوران ایک مختصر فلم کی نمائش کی گئی جس میں این سی ای آر ٹی کے کئی اہم اقدامات اور کامیابیوں پر روشنی ڈالی گئی۔
امور داخلہ کی وزارت
جموں کشمیر میں پتھر پھینکنے کے واقعات کے پیچھے ان تنظیموں اور کارکنوں کا ہاتھ ہے جو حریت کا حصہ ہیں:جی کشن ریڈی
وادی میں تمام لازمی خدمات معمول کے مطابق کام کررہی ہیں: امور داخلہ کے مرکزی وزیر مملکت کا بیان
4 اگست 2019 کے بعد سے کشمیر وادی میں 5161 افراد کو احتیاطاً تحویل میں لیا گیا ہے : جی کشن ریڈی
نئی دہلی، 4دسمبر 2019/امور داخلہ کے مرکزی وزیر مملکت جناب جی کشن ریڈی نے آج راجیہ سبھا میں جموں کشمیر میں دہشت گردی سے متعلق ایک سوال کے تحریری جواب میں بتایا کہ ریاست میں امن میں خلل ڈالنے اور سلامتی کے لئے حفظ عامہ کی سرگرمیوں کو روکنے کے علاوہ دیگر جرائم کو روکنے اور پبلک آرڈر برقرار رکھنے کے لئے سیاسی لیڈروں /ورکروں /پتھر پھیکنے والوں /او جی ڈبلیوز/علیحدگی پسندوں سمیت 5161 افراد کو 4 اگست 2019 کے بعد سے کشمیر وادی سے احتیاط کے طور پر تحویل میں لیا گیا ہے۔ انہوں نےمزید کہا کہ ان میں سے 609 افراد فی الحال احتیاطاً حراست میں ہیں جن میں 218 افراد ایسے ہیں جن پر پتھر پھیکنے کے الزامات ہیں۔ انہوں نےمزید کہا کہ 5 اگست 2019 کے بعد امن میں خلل ڈالنے کے سلسلہ میں جموں و کشمیر میں 194 کیس درج کئے گئےہیں۔
ملی ٹینٹس اور علیحدگی پسندوں کو مالیہ فراہم کرنے کے بارے میں تبصرہ کرتے ہوئےجناب ریڈی نے کہا کہ سرحد کے اس پار سے حوالہ چینلوں کے ذریعہ غیر قانونی رقم بھیجی جارہی ہےتاکہ جموں و کشمیر میں دہشت گردی سےمتعلق سرگرمیوں اور وہاں سیکورٹی فورسیز پر پتھراؤ اور حملے کے لئے رقم فراہم کی جاسکے۔ انہوں نے مزید کہا کہ تحقیقات سے پتہ چلا ہے کہ مختلف علیحدگی پسندوں اور سرگرم کارکن حریت کا حصہ ہیں جو کشمیر وادی میں پتھراؤ کے واقعات کے پیچھے کارفرما ہیں۔ انہوں نے کہا کہ این آئی اے نے اب تک دہشت گردی کے لئے فنڈنگ کے واقعات میں 18 افراد کے خلاف فرد جرم عائد کیا ہے۔
وزیر موصوف نے یہ بھی کہا کہ حالیہ فیصلوں کی وجہ سے جو احتیاطی اقدامات ابتدا میں کئے گئے ان میں پہلے ہی خاطر خواہ نرمی کی گئی ہے اور جموں کشمیر کی سرکار کی طرف سے یہ اطلاع دی گئی ہے کہ وادی میں تما م لازمی خدمات معمول کے مطابق کام کررہی ہیں۔
۔۔۔۔۔۔۔۔۔۔
U- 5558
(Visitor Counter : 63
بجلی کی وزارت
این ٹی پی سی آر ای ایل نے مدھیہ پردیش میں اومکاریشورذخیرے پر 80 میگاواٹ کے شمسی پروجیکٹ کو شروع کرنے کےلیے بولی حاصل کی
این ٹی پی سی قابل تجدید توانائی لمیٹڈمدھیہ پردیش کے کھنڈوا میں اومکاریشور ریزروائر80 میگاواٹ کی شمسی صلاحیت کو شروع کرنے کے لیےبولی لگانے میں کامیابی حاصل کی ہے۔
بولی لگانے کا یہ عمل8 اگست 2023 کو ریوا الٹرا میگا سولر لمیٹڈ ، سولر انرجی کارپوریشن آف انڈیا  کی جے وی کمپنی اور ایم پی ارجا وکاس نگم لمیٹڈ نے شروع کیا تھا۔ دریافت شدہ ٹیرف3.80کلو واٹس ہے اور اس پروجیکٹ سے پیدا ہونے والی توانائی کو مدھیہ پردیش اسٹیٹ ڈسکام کے ذریعہ استعمال کیا جائے گا۔
اس پروجیکٹ کی تکمیل کے ساتھ، این ٹی پی سی کی موجودہ شمسی صلاحیت342 میگاواٹ ہو جائے گی۔ ملک کا سب سے بڑا فلوٹنگ سولر پروجیکٹ 100 میگاواٹ صلاحیت کا ہے،جو تلنگانہ کے این ٹی پی سی راما گنڈم میں واقع ہے۔
اب تک این ٹی پی سی گروپ کے پاس 3.3 جی ڈبلیو –آر ای آپریشنل صلاحیت ہے، جبکہ پائپ لائن میں20 جی ڈبلیو –آر ای صلاحیت ابھی اسے حاصل کرنی ہے اور اس میں 4 جی ڈبلیو انرجی اسٹوریج سسٹم اور ملک کا پہلا گرین ہائیڈروجن پر مبنی پی این جی کی ملاوٹ والا پروجیکٹ شامل ہے۔
این ٹی پی سی 2032 تک 60 جی ڈبلیو قابل تجدید توانائی کی صلاحیت حاصل کرنے اور گرین ہائیڈروجن ٹکنالوجی اور انرجی اسٹوریج ڈومین میں ایک اہم کردار ادا کرنے کے لیے پرعزم ہے۔
پارلیمانی امور کی وزارت
پارلیمانی امور کی وزارت نے آزادی کے امرت مہوتسو اور یوگ کے 8ویں بین الاقوامی دن کے موقع پر یوگ ورکشاپ کا انعقاد کیا
یوگ سے ذہنی دبا ؤ میں کمی آتی ہے اور روزمرہ کی زندگی میں استعداد میں اضافہ ہوتا ہے:ستیہ پرکاش، ایڈیشنل سکریٹری
آزادی کے امرت مہوتسو اور یوگ کے 8ویں بین الاقوامی دن کے موقع پر پارلیمانی امور کی وزارت میں 15؍ جون 2022 کو نئی دلی میں پارلیمنٹ ہاؤس کی ذیلی عمارت میں یوگ گرو ڈاکٹر سرکشت گوسوامی کی رہنمائی میں ایک یوگ ورک شاپ کا انعقاد کیا۔ پارلیمانی امور کی وزارت کے ایڈیشنل سکریٹری ڈاکٹر ستیہ پرکاش نے ورک شاپ کا افتتاح کیا اور ڈاکٹر سرکشت گوسوامی کا تعارف کراتے ہوئے ہماری روز مرہ کی زندگی میں یوگ کی اہمیت کو اجاگر کیا۔
ڈاکٹر سرکشت گوسوامی نے وزارت کے سبھی افسران اور ملازمین کو یوگا اور پرنایام کی مشق میں رہنمائی فراہم کی اور انہیں دفتر کے اوقات کے دوران یوگا سرگرمیوں کے ذریعے اپنی مستعدی میں اضافے کے بارے میں جانکاری دی۔
ڈاکٹر ستیہ پرکاش، ایڈیشنل سکریٹری، محترمہ سمن بارا، ڈائرکٹر اور متعلقہ وزارت کے سبھی دیگر افسران اور عملے کے لوگوں نے ورک شاپ میں شرکت کی۔